# Slovenská numizmatická spoločnosť pri SAV, pobočka Bratislava

**Vážení členovia,**

chceme Vás informovať o  aktuálnych termínoch a akciách, ktoré sa budú viazať na činnosť našej bratislavskej pobočky v **I. polroku 2025**. Okrem pravidelných prednášok Vám s potešením oznamujeme, že stretnutia zberateľov sa budú konať každý mesiac okrem prázdninových mesiacov v OC NIVY (autobusová stanica), reštaurácia „Mestečko“ 2. poschodie, od 8:00 do 11:00 hod.

Dovoľujeme si Vás požiadať, aby ste si tieto informácie poznamenali a mali tak prehľad o stretnutiach našej pobočky.

**Témy a termíny prednášok pre I.polrok 2025:**

**21. januára 2025** – p. Kočvara (Medailérsky klub, O.Z.): Medaila roka 2023 (zrušená

 prednáška z Novembra 2024)

**18. februára 2025** – p. Bónová ( špecialista ochrany a analýzy platidiel NBS) : Euro naša mena

**18. marca 2025**  – Hodnotiaca členská schôdza

**22. apríla 2025** – p. Budaj (Múzeum mincí a medailí NBS): Ján Jiskra z Brandýsa a uhorské

 mincovníctvo v rokoch 1440-1453

**20. mája 2025** – p. Kovár (SNS pri SAV): Numizmatické obálky

**17. júna 2025** – p. Hami (SNM): Nové varianty 20-grajciarov Františka I. a Ferdinanda V.

**Termíny stretnutí zberateľov v OC NIVY pre rok 2025:**

**25. január 28. jún**

**22. február 27. september**

**22. marec 25. október**

**26. apríl 22. november**

**24. máj 20. december**

**DÔLEŽITÉ UPOZORNENIE:** Členské schôdze a prednášky sa v roku 2025 budú konať každý tretí utorok v mesiaci v budove NÁRODNEJ BANKY SLOVENSKA, Imricha Karvaša 1, Bratislava, kongresová sála, prízemie vpravo od recepcie vždy od 16:00 max. do 18:00 hod**.** Pri týchto stretnutiach bude zabezpečený aj výdaj numizmatického materiálu (objednané mince, literatúra).

Vo Vašom vlastnom záujme Vás žiadame, aby ste ohlásili akúkoľvek zmenu, hlavne čo sa týka adresy – pri písomnom styku s nami používajte svoje evidenčné číslo. Pokiaľ ste doteraz neposkytli svoje kontaktné údaje (telefón alebo e-mail), prosíme, aby ste tak urobili oznamom na poštovú adresu pobočky alebo na jej elektronickú adresu numizmatici@snsblava.sk **.** Pokiaľ ste v tomto roku nedostali e-mailové alebo písomné informácie znamená to, že ste neposkytli pobočke svoju správnu adresu, alebo pôvodne udaná adresa je zmenená a zmena nebola nahlásená.

**Adresa pobočky pre poštový kontakt:**

 Slovenská numizmatická spoločnosť pri SAV,

 pobočka Bratislava

 Poštový priečinok 103

 814 99 Bratislava 1

Elektronická adresa: numizmatici@snsblava.sk

web pobočky: [www.snsblava.sk](http://www.snsblava.sk/)

December 2024 Výbor pobočky SNS pri SAV, pobočka Bratislava